પહેલા તેમણે હરિદાસવર્ય ગિરિરાજજીને પ્રભુનું સ્વરૂપ જાણીને દંડવત કર્યા અને પછી ગિરિરાજજી પર ચઢવાનું શરૂ કર્યું અને જ્યાં સદુ પાંડેએ કહેલું સ્થળ આવ્યું તો મહાપ્રભુજીના નેત્રો આંસુઓથી છલકાયા. ત્યાં જ તેમણે સામેથી મોરમુકુટ પીતામ્બરધારી શ્રીનાથજી બાવાને આવતા જોયા તો તેઓ દોડવા લાગ્યા અને શ્રી ઠાકોરજી અને શ્રી આચાર્યજી એકબીજાને ભેટી પડ્યા. આ કથા મુજબ, શ્રીનાથજીની મૂર્તિમાં સાક્ષાત ઠાકોરજી બિરાજતા હોવાનું શ્રદ્ધાળુઓ માને છે.